**Kari kiutazási támogatás (’KARKI’)**

Az ELTE Állam- és Jogtudományi Kar Hallgatói Önkormányzata pályázatot hirdet a 2014-15. tanév tavaszi félévére Kari Kiutazási Támogatás elnyerésére.

**Pályázhatnak:**

I.Támogatott Erasmus tanulmányutat/ szakmai gyakorlati helyet nyert kari hallgatók a kiutazásuk félévében.

II.Nem támogatott (label) Erasmus tanulmányutat/ szakmai gyakorlati helyet nyert kari hallgatók a kiutazásuk félévében.

III.Egyéb: nyári egyetemen vagy hosszabb (1 hétnél hosszabb) külföldi tanulmányúton, stb. részt vevő hallgatók. Ez alól kivételt képeznek a pénzügyileg támogatott ösztöndíjak.

**A pályázatok benyújtására a** [karki.elteajkhok@gmail.com](mailto:karki.elteajkhok@gmail.com) **email-címen van lehetőség a lent megjelölt időszakban. A pályázat benyújtásának feltétele az ún. ’Karki-űrlap’ hiánytalan kitöltése, és az abban megjelölt körülmények megfelelő dokumentumokkal történő igazolása az alábbiak szerint. (A Karki űrlap letölthető az ajkhok.elte.hu oldalról, valamint igényelhető a** [karki.elteajkhok@gmail.com](mailto:karki.elteajkhok@gmail.com) **email-címen.)**

**Egy évnél régebbi igazolásokat (kereseti igazolás esetén a kiállítás dátuma nem lehet 3 hónapnál régebbi) nem áll módunkban elfogadni!**

**A pályázathoz lehetőség szerint kérjük csatolni a személyi igazolvány (útlevél), valamint a lakcímkártya fénymásolatát.**

**A pályázathoz csatolni kell az önkormányzat igazolását az egy háztartásban élőkről.**

**Erasmus tanulmányi út és szakmai gyakorlaton kívül egyéb nyári egyetem, külföldi tanulmányúton való részvételt minden esetben fogadó nyilatkozattal, részvételi igazolással stb. kell igazolni.**

**A pályázó a pályázatban való részvétellel hozzájárul, hogy személyes adatait a Kari Ösztöndíj Bizottság titoktartásra kötelezett tagjai a pályázatok elbírálásához szükséges mértékben megismerhessék, kezeljék.**

A pályázaton szerezhető pontszámok 3 tényezőből tevődnek össze:

1. **Kiutazás célországa, legfeljebb 6 pont.** Az egyes országokra vonatkozó pontszámnál figyelembe vettük az ott lévő árszintet, mely a mindennapi megélhetéshez szükséges.

**Célországok:**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | **Ország** | **Pont** | | Norvégia | ***6*** | | Dánia | ***6*** | | Svájc | ***6*** | | Írország | ***6*** | | Franciaország | ***6*** | | Belgium | ***6*** | | Olaszország | ***5*** | | Hollandia | ***5*** | | Finnország | ***5*** | | Nagy-Britannia | ***5*** | | Svédország | ***5*** | | Németország | ***5*** | | Ausztria | ***4*** | | Luxemburg | ***4*** | | Cyprus | ***4*** | | Spanyolország | ***4*** | | Görögország | ***3*** | | Horvátország | ***3*** | | Szlovénia | ***3*** | | Csehország | ***3*** | | Málta | ***3*** | | Portugália | ***2*** | | Észtország | ***2*** | | Litvánia | ***2*** | | Lettország | ***2*** | | Bulgária | ***1*** | | Szlovákia | ***1*** | | Törökország | ***1*** | | Lengyelország | ***1*** | | Románia | ***1*** | |

**2. Az egy főre eső jövedelem alapján szerezhető pontok:**

|  |  |
| --- | --- |
| **Egy főre jutó nettó jövedelem (Ft)** | **pont** |
| 0-25.000 Ft | **15** |
| 25.001-40.000 Ft | **12** |
| 40.001-55.000 Ft | **9** |
| 55.001-70.000 Ft | **6** |
| 70.001-85.000 Ft | **3** |

Az ehhez szükséges igazolások: két hónapnál nem régebbi, az utolsó 3/6 hónap átlaga alapján kiállított kereseti igazolás. Vállalkozásról minden esetben az elmúlt félévre vonatkozó NAV igazolás vagy, ha ez nem lehetséges, akkor könyvelő által hitelesített igazolás. Munkanélküli segély illetve jövedelempótló támogatás folyósítási szelvényének másolata. Öregségi/rokkantnyugdíj esetében nyugdíjas igazolvány és a nyugdíjszelvény.

A GYES, a GYED, a családi pótlék, az árvaellátás és az ösztöndíj jellegű juttatások nem számítanak bele az egy főre jutó jövedelembe.

25.001 Ft alatti egy főre jutó jövedelem esetén az önkormányzat által kiállított környezettanulmányt kérjük csatolni! Öneltartó pályázó esetén közjegyző előtt tett aláírással hitelesített nyilatkozat és kereseti/megélhetési források igazolt feltüntetését kérjük.

1. **Egyéb indokra adható pontszám, legfeljebb 4 pont.** A külön indokokat kérjük külön leírni, és azok igazolását csatolni.

**A pályázat leadásának határideje: 2015. február 16. 23:59**

**Hiánypótlás: 2015. február 17. 8:00 – február 18. 15:00!!!!!!**

**A hiánypótlás szükségességéről e-mailben értesítést küldünk.**

**Fellebbezés: 2015. február 19. 8:00-15:00**

**A pályázat elbírálásának menete**

A benyújtott, érvényes pályázatokat az elért pontszámaik alapján rangsoroljuk. A rangsorban az elért pontszámukra tekintet nélkül előnyt élveznek a label státuszú Erasmus hallgatók, amennyiben az egy főre jutó jövedelmük nem haladja meg a 70.000 Ft-ot.

ELTE ÁJK HÖK

Kari Ösztöndíj Bizottság

Budapest, 2015. február 09.